BCP-PTT ปรับลดราคาดีเซลลง 40 สต./ลิตร มีผลพรุ่งนี้
BCP-PTT ปรับลดราคาขายดีเซลลง 40 สต./ลิตร มีผลพรุ่งนี้ (18 ก.ค.) ส่วนเบนซินคงเดิม
17 ก.ค. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันดีเซลลง 40 สตางค์/ลิตร มีผลพรุ่งนี้ (18 ก.ค.) ขณะที่ยังคงราคาน้ำมันกลุ่มเบนซินในระดับเดิม
ดังนั้น ส่งผลให้ราคาขายปลีกน้ำมันดีเซลของ PTT และ BCP  ในเขตกรุงเทพฯและปริมณฑล เป็นดังนี้ น้ำมันดีเซลลดลงมาที่ 24.09 บาท/ลิตร ส่วนราคาน้ำมันในกลุ่มเบนซินยังคงเดิม โดยเบนซิน ออกเทน 95 ที่จำหน่ายสถานีบริการน้ำมันของ PTT อยู่ที่ 34.76 บาท/ลิตร ขณะที่ราคาน้ำมันในกลุ่มแก๊สโซฮอล์ของทั้ง PTT และ BCP อยู่ในระดับเดียวกัน โดยแก๊สโซฮอล์  95 อยู่ที่ 28.20 บาท/ลิตร ,แก๊สโซฮอล์ 91 อยู่ที่ 27.38 บาท/ลิตร ,E20 อยู่ที่ 25.98 บาท/ลิตร และ E85 อยู่ที่ 22.68 บาท/ลิตร